Η **Ένωση Νέων Αγία Νάπας** (ή **η ΕΝΑΝ**) ήταν κυπριακή ποδοσφαιρική ομάδα από την Αγία Νάπα της επαρχίας Αμμοχώστου. Η ομάδα είχε δύο συμμετοχές στη Δ΄ κατηγορία ποδοσφαίρου της Κύπρου. Το 1990 ενοποιήθηκε με την ΑΠΕΑΝ Αγίας Νάπας δημιουργώντας τον Αθλητικό Όμιλο Αγία Νάπα.

Ιστορία
-------

Η ομάδα ιδρύθηκε με την ονομασία *Ανόρθωση Αγίας Νάπας* και αρχικά αγωνιζόταν στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Η ονομασία άλλαξε σε **Ένωση Νέων Αγίας Νάπας** όταν εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοφαίρου (ΚΟΠ) μέσω του πρωταθλήματος ένταξης το 1988.

Στην πρώτη συμμετοχή της στο πρωτάθλημα, την περίοδο 1988-89, τερμάτισε στην πρώτη θέση του ομίλου της. Το γεγονός αυτό της έδωσε την ευκαιρία να διεκδικήσει σε αγώνες μπαράζ την άνοδο της στη Γ΄ κατηγορία με τις πρώτες ομάδες των άλλων τριών ομίλων. Η ΕΝΑΝ τερμάτισε στην τρίτη θέση, ένα μόλις βαθμό πίσω από την πρώτη και τη δεύτερη θέση που έδιναν το εισιτήριο της ανόδου στη Γ΄ κατηγορία.

Την περίοδο 1989-90 τερμάτισε στη δεύτερη θέση του ομίλου της, πίσω από την πρωταθλήτρια ΑΠΕΑΝ Αγίας Νάπας, η οποία στους αγώνες μπαράζ κέρδισε την άνοδο της στη Γ΄ κατηγορία. Μετά την ολοκλήρωση του πρωταθλήματος και συγκεκριμένα στις 14 Ιουλίου 1990, οι δύο ομάδες ενοποιήθηκαν δημιουργώντας τον Αθλητικό Όμιλο Αγία Νάπα (ΑΟΑΝ) ο οποίος πήρε τη θέση της ΑΠΕΑΝ στο πρωτάθλημα Γ΄ κατηγορίας 1990-91.


Η πορεία της ΕΝΑΝ στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1988-89 | Δ΄1 | **1** | 10 | 18 |  |  |  | 38 | 16 | **28** | Κύπελλο Κύπρου | Β΄ προκριματικός |
| Μπαράζ | **3** | 4 | 6 |  |  |  | 8 | 7 | **7** |
| 1989-90 | Δ΄2 | **2** | 14 | 26 |  |  |  | 62 | 26 | **40** | Κύπελλο Κύπρου | Β΄ προκριματικός |
| Βαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί |
|

1Η Δ΄ κατηγορία ήταν χωρισμένη σε τέσσερις ομίλους. Η ΕΝΑΝ συμμετείχε στον Β΄ όμιλο.  

2Η Δ΄ κατηγορία ήταν χωρισμένη σε τρεις ομίλους. Η ΕΝΑΝ στον όμιλο Λάρνακας-Αμμοχώστου.

Τίτλοι
------

* Δ΄ κατηγορία:
	+ Πρωταθλήτρια ομίλου Λάρνακας-Αμμοχώστου: 1988-89
* Πρωτάθλημα ένταξης (1): 1988 (περιφέρεια Λάρνακας/Αμμοχώστου)

Παραπομπές
----------

1. ↑   *Αθλόραμα: Ο κόσμος της Β' και Γ' Κατηγορίας*. Λευκωσία. 1990.
2. 1 2  «ΕΠΕΣΕ Η ΑΥΛΑΙΑ». *Ο Φιλελεύθερος*: σελ. 7. 1989-05-06.
3. 1 2  «Απόλλων Λ.-ΑΠΕΠ ανεβαίνουν στη Γ΄». *Ο Φιλελεύθερος*: σελ. 17. 1989-04-17.
4. 1 2  «Τσαγγάρης-ΑΠΕΑΝ ανεβαίνουν στην Γ΄ κατηγορία». *Χαραυγή*. Ιούνιος 1990.
5. ↑  «Οι μεγάλες στιγμές της χρονιάς». *Ο Φιλελεύθερος*: σελ. 14. 1991-01-01.
6. ↑  «1988/89 Cyprus Cup». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016.
7. ↑  «1989/90 Cyprus Cup». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016.
8. ↑  «Cyprus - List of Cypriot Fourth Level Champions». *www.rsssf.org* (στα Αγγλικά). Rec.Sport.Soccer Statistics Foundation. 15 Ιουνίου 2022. Αρχειοθετήθηκε από το πρωτότυπο στις 16 Ιουλίου 2022. Ανακτήθηκε στις 27 Ιουλίου 2022.

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ποδόσφαιρο στην Κύπρο